ઇમ્ફાલ: ઇમ્ફાલની એક અદાલતે જાણીતા માનવ અધિકાર કર્મશીલ ઇરોમ શર્મિલાને જ્યુડિશિયલ કસ્ટડીમાંથી મુક્ત કરવાનો આદેશ કર્યા બાદ આજે તેમને છોડી મૂકવામાં આવ્યાં હતાં. અત્રે ઉલ્લેખનીય છે કે ઇરોમ શર્મિલા સશસ્ત્રદળ વિશેષાધિકાર કાયદો (અફસ્પા) રદ કરવાની માગણીને લઇને છેલ્લાં ૧પ વર્ષથી અનશન પર છે. મુખ્ય જ્યુડિશિયલ મેજિસ્ટ્રેટ (સીજેએમ)એ ઇરોમ શર્મિલાને છોડી મૂકવાનો આદેશ કર્યો હતો. ઇરોમ શર્મિલા પર અફસ્પા રદ કરવા માટે દબાણ બનાવવા અચોક્કસ મુદતના અનશન કરવા માટે આઇપીસીની કલમ-૩૦૯ હેઠળ આરોપ મૂકવામાં આવ્યો હતો.